BAADA YA DHIKI FARAJA 

Tuliishi katika kijiji kidogo cha Giza. Kijiji hiki kilitwa giza kwa sababu ya maovu mengi yaliyotendeka hapo. Wazazi wangu, ndugu yangu Danga na mimi tuliishi katika nyumba ndogo yenye kuta na paa zenye mabati. Mabati ya paa letu yalipitisha miale ya jua na wakati wa mvua, maji yalitiririka ndani ya nyumba.

Mama alikuwa mkulima pale nyumbani naye, baba alifanya kazi ya kijungu jiko.Nakumbuka wakati huo tulikuwa tukisoma katika shule ya  msingi ya Maporomoko. Madarasa katika shule hii yalikuwa yamebomoka na hayakaliki. Hali ilikuoa si hali shuleni humo. Wakati huo nilikuwa 
darasa la saba naye ndugu yangu alikuwa darasa la tano. 

Tulijikaza kisabuni katika masomo, licha ya wazazi wetu kukosa fedha za kulipa karo ya shule. Wakati mwingine, tulilazimika kubaki nyumbani tukimsaidia mama katika kazi ya shamba. Umaskini ulipozidi nyumbani, ilitulazimu kuyakatiza masomo yetu. Hapo ndipo ndoto yangu ya kuwa mwanasheria ilipozima. 

Mimi na ndugu yangu, Danga tulianza kazi ya kupeleka mazao madogo ya shamba letu sokoni. Kwa kufanya hivi, tulipata fedha za kununua mavazi na chakula. Tuliamka kila asubuhi na kupata kiamsha kinywa kisha kwenda sokoni. Hata hivyo, mapato hayakuwa makubwa. Wakati mwingine tulilala njaa.  

Siku moja tulipofika nyumbani kutoka sokoni tulipata umati wa watu katika uwanja, wetu mdogo. Watu hawa walionekana kuwa na wasiwasi na hofu kwenye nyuso zao. Nilitupa gunia nilizokuwa nimebeba na kukimbia hadi ndani ya kijumba chetu. Nilikutana na mwili wa baba yangu ukiwa chini sakafani, huku kisu kimechomekwa kifuani pake. Nilipotazama upande wa kulia wa chumba karibu na pazia iliyoitenga sebule na malazi nilimuona mama akiwa amelala huku amekaa. Niliposogea na kumtazama kwa makini niliona damu ikimoka puani na mdomoni. Nilipomtikisa hakuatikia wala hakuonekana kuhusi.  Kumbe mama alikuwa kaaga dunia. 

Hapo hapo, nilianza kupiga, mayowe. Danga alipoingia chumbani, alijionea kila kitu na kuanza kulia. Watu waliokuwa nje ya nyumba yetu walinong’onezana na wengine wao kuondoka bila ya kutuliwaza.  

Siku ya mazishi sikuweza kuvumilia kuwaona wazazi wangu wakifunikwa kwa mchanga. Hapo hapo nilizipoteza fahamu. Nilipozinduka nilimwona ndugu yangu ameketi kando yangu. Nilipotazama, pande zote za boma letu, sikuiona nyumba yetu. Mabati yote yalibomolewa na kubebwa  na waliohudhuria mazishi. Tuliachwa hohe hahe. Hapo ndipo tulipogundua baba yetu alikuwa ni mwizi.  
Tuliamua kuhamia jiji kuu la Msamaria. Hapo tulikuwa chokoraa, tulikotaokota taka na mabaki ya chakula kilichotupwa na watoto wa wakwasi. Ni katika jiji hili nilipoupata msiba mwingine. Ndugu yangu aligongwa na gari na kufariki. Nilichukua mwili wake kisha nikauzika. Niliendelea na maisha haya kwa muda miezi minne. 

Siku moja nilibahatika kumpata mwanamke niliyemweleza matatizo yangu. Alinichukua na kuniahidi kuwa atanirudisha shuleni. Tulienda kwake. Alinipa mavazi mapya baada ya kuoga. Mama huyu alikuwa na watoto watatu, wawili wa kike. na mmoja wa kiume. Watoto hawa walikuwa marafiki zangu na tulienda shule ya msingi ya Maendeleo. Mimi nilitia bidii katika masomo yangu ili niweze kumshukuru baadaye. 

Niliweza kufaulu masomoni, kisha nikajiunga na chuo kikuu cha Mvumilivu. Sasa hivi mimi ni mkurugenzi katika Idara ya Utalii nchini humu na pia Mwanasheria katika mahakama Kuu ya Faulu. Sasa hivi niko ndani ya ndege naelekea jijini kuisikiliza kesi ya Gavana aliyeshtakiwa kwa kosa la ubakaji. 

Question: Msimulizi na ndugu yake walipeleka mazao ya shambani sokoni kupata fedha za nini
Answer: Kununua mavazi na chakula